Euroopan yhteisöjen ja niiden jäsenvaltioiden ja Viron tasavallan välisestä assosiaatiosta tehtyyn Eurooppa-sopimukseen liittyvä tiettyjen kalojen ja kalastustuotteiden kauppajärjestelyjen vahvistamista koskeva lisäpöytäkirja



Virallinen lehti nro L 023 , 25/01/2002 s. 0031 - 0033



Euroopan yhteisöjen ja niiden jäsenvaltioiden ja Viron tasavallan välisestä assosiaatiosta tehtyyn Eurooppa-sopimukseen liittyvä tiettyjen kalojen ja kalastustuotteiden kauppajärjestelyjen vahvistamista koskeva lisäpöytäkirja EUROOPAN YHTEISÖ, jäljempänä "yhteisö", ja VIRON TASAVALLAN HALLITUS, jotka KATSOVAT, että Euroopan yhteisöjen ja niiden jäsenvaltioiden sekä Viron tasavallan välisestä assosiaatiosta tehty Eurooppa-sopimus, jäljempänä "Eurooppa-sopimus", allekirjoitettiin Brysselissä 12 päivänä kesäkuuta 1995 ja tuli voimaan helmikuussa 1998. KATSOVAT, että Eurooppa-sopimuksen 19 artiklan 4 kohdan ja 22 artiklan mukaiset tekniset neuvottelut vastavuoroisista kalastusalan tariffimyönnytyksistä yhteisön ja Viron tasavallan välillä on käyty ja saatu onnistuneesti päätökseen. KATSOVAT, että neuvotellut kalastusalan myönnytykset vaikuttavat Eurooppa-sopimuksessa vahvistettuihin kahdenvälisiin myönnytyksiin; sopimusta olisi tämän vuoksi muutettava sen kauppaa koskevia näkökohtia mukauttavalla pöytäkirjalla. KATSOVAT, että yhteisö ja Viron tasavalta ovat myös sopineet yksinkertaisesta hallinnollisesta menettelystä, jolla neuvotellut tariffimyönnytykset otetaan asteittain käyttöön mahdollisimman pian, OVAT SOPINEET SEURAAVASTA: 1 artikla Kalat ja kalastustuotteet on määritelty neuvoston asetuksen (EY) N:o 104/2000 1 artiklassa. Kyseisellä asetuksella korvataan ja kumotaan Eurooppa-sopimuksen 21 artiklassa tarkoitettu neuvoston asetus (EY) N:o 3759/92. Kalastustuotteet sisältävät seuraavassa luetellut sekä merellä että sisävesillä pyydetyt saaliit ja vesiviljelytuotteet: >TAULUKON PAIKKA> 2 artikla Tämän pöytäkirjan voimaantulopäivästä osapuolet soveltavat täyttä vapaakauppaa kaikkiin Eurooppa-sopimuksen liitteeseen VI sisältyviin tuotteisiin sekä muulla tavoin myönnettyjä kaloja ja kalastustuotteita koskevia muita myönnytyksiä. Tämän pöytäkirjan voimaantulopäivästä alkaen osapuolet soveltavat kolmanneksen alennusta yhteisön ja Viron tasavallan muihin oleviin tämän pöytäkirjan 1 artiklassa tarkoitettuihin kaloihin ja kalastustuotteisiin soveltamiin tariffeihin. Vuoden kuluttua tämän pöytäkirjan voimaantulopäivästä osapuolet soveltavat kolmanneksen lisäalennusta niihin tariffeihin, joita sovellettiin tämän pöytäkirjan tullessa voimaan. Kahden vuoden kuluttua tämän pöytäkirjan voimaantulopäivästä, tai yhteisestä sopimuksesta aikaisemmin, sovelletaan kaikkiin kaloihin ja kalastustuotteisiin täyttä vapaakauppaa. Kaikkien kalojen ja kalastustuotteiden täyden vapaakaupan aikaisempaa soveltamista koskevat sopimukset pannaan täytäntöön 5 artiklan mukaisesti. 3 artikla Edellä 2 artiklassa tarkoitetut alennukset lasketaan yleisiä matemaattisia periaatteita käyttäen ja ottaen huomioon seuraavat seikat: a) luvut, joissa on desimaalipilkun jälkeen luku 50 tai sen alle, pyöristetään alaspäin lähimpään kokonaislukuun, b) luvut, joissa on desimaalipilkun jälkeen luku, joka ylittää 50, pyöristetään ylöspäin lähimpään kokonaislukuun, c) osapuolet vahvistavat ilman eri toimenpiteitä kaikki alle 2 prosentin tullit nollatulliksi. Osapuolet vaihtavat tietoja tapauksista, joissa edellä mainittuja periaatteita sovelletaan. 4 artikla Tämä pöytäkirja tulee voimaan sitä päivää seuraavan kuukauden ensimmäisenä päivänä, jona osapuolet ovat ilmoittaneet toisilleen tätä tarkoittavien sisäisten menettelyidensä päätökseen saattamisesta. 5 artikla Tätä pöytäkirjaa voidaan muuttaa assosiaationeuvoston päätöksellä. Hecho en Bruselas, el veinte de diciembre del dos mil uno. Udfærdiget i Bruxelles den tyvende december to tusind og en. Geschehen zu Brüssel am zwanzigsten Dezember zweitausendundeins. Έγινε στις Βρυξέλλες, στις είκοσι Δεκεμβρίου δύο χιλιάδες ένα. Done at Brussels on the twentieth day of December in the year two thousand and one. Fait à Bruxelles, le vingt décembre deux mille un. Fatto a Bruxelles, addì venti dicembre duemilauno. Gedaan te Brussel, de twintigste december tweeduizendeneen. Feito em Bruxelas, em vinte de Dezembro de dois mil e um. Tehty Brysselissä kahdentenakymmenentenä päivänä joulukuuta vuonna kaksituhattayksi. Som skedde i Bryssel den tjugonde december tjugohundraett. Koostatud Brüsselis kahekümnendal detsembril kahetuhande esimesel aastal. Por la Comunidad Europea For Det Europæiske Fællesskab Für die Europäische Gemeinschaft Για την Ευρωπαϊκή Κοινότητα For the European Community Pour la Communauté européenne Per la Comunità europea Voor de Europese Gemeenschap Pela Comunidade Europeia Euroopan yhteisön puolesta På Europeiska gemenskapens vägnar Euroopa Ühenduse nimel >PIC FILE= "L_2002023FI.003301.TIF"> Por el Gobierno de la República de Estonia For Regeringen for Republikken Estland Für die Regierung der Republik Estland Για την Κυβέρνηση της Δημοκρατίας της Εσθονίας For the Government of the Republic of Estonia Pour le gouvernement de la République d'Estonie Per il governo della Repubblica di Estonia Voor de Regering van de Republiek Estland Pelo Governo da República da Estónia Viron tasavallan hallituksen puolesta För Republiken Estlands regering Eesti Vabarrigi valitsuse nimel >PIC FILE= "L_2002023FI.003302.TIF">